На основу члана 32. став 1. тачка 9. Закона о локалној самоуправи („Службени гласник Републике Србије“, број 129/2007, 83/2014-др.закон, 101/2016-др. Закон и 47/2018 и 111/2021-др.закон), члана 20. став 1. Закона о јавним службама („Службени гласник РС“, број 42/91, 71/94, 79/2005 - др. закон, 81/2005 - испр. др. Закона, 83/2005 - испр. др. Закона и 83/2014-др.закон), члана 41. Закона о култури (“Службени гласник Републике Србије“ број 72/09,13/16, 30/16-испр.,6/20, 47/21, 78/21 и 76/23),, члана 40. став 1. тачка 13. и 152. Статута Општине Владичин Хан („Службени гласник Града Врања“, број 7/23-пречишћен текст) и члана 179. Пословника Скупштине општине Владичин Хан („Службени гласник Града Врања“, број 7/24-пречишћен текст), Скупштина општине Владичин Хан на седници одржаној дана 15.11.2024.године, донела је

**РЕШЕЊЕ**

**О ИМЕНОВАЊУ ПРЕДСЕДНИКА И ЧЛАНОВА УПРАВНОГ ОДБОРА**

**ЦЕНТРА ЗА КУЛТУРНЕ ДЕЛАТНОСТИ, ТУРИЗАМ И БИБЛИОТЕКАРСТВО ОПШТИНЕ ВЛАДИЧИН ХАН**

**I**

За председника и чланове Управног одбора Центра за културне делатности, туризам и библиотекарство Општине Владичин Хан именују се:

1. Мирослав Вучковић, дипл.ецц из Владичиног Хана, за председника,
2. Никола Станковић, техничар за безбедност саобраћаја из Владичиног Хана, за члана,
3. Иван Станковић, ссс из Владичиног Хана, за члана,
4. Гордана Стојановић, правник из Владичиног Хана, за члана,
5. Србијанка Божовић, дипл.ецц из Владичиног Хана за члана.

**II**

Мандат именованог председника и чланова Управног одбора траје 4 (четири) године.

**III**

Ступањем на снагу овог Решења престаје да важи Решење о именовању председника и чланова Управног одбора Центра за културне делатности, туризам и библиотекарство Општине Владичин Хан, број06-67/22/20-I од 13.09.2020. године („Службени гласник Града Врања“, број 31/20), са изменом Решења број 06-32/6/22-I од 19.04.2022. године, („Службени гласник Града Врања“, број 7/22.)

**I V**

Решење ступа на снагу даном доношења.

**V**

Решење објавити у „Службеном гласнику Града Врања“.

**Образложење**

Правни основ за доношење наведеног Решења налази се у одредбама члана 32. став 1. тачка 9. Закона о локалној самоуправи („Службени гласник Републике Србије“, број 129/2007, 83/2014-др.закон, 101/2016-др. Закон и 47/2018 и 111/2021-др.закон), члана 20. став 1. Закона о јавним службама („Службени гласник РС“, број 42/91, 71/94, 79/2005 - др. закон, 81/2005 - испр. др. Закона, 83/2005 - испр. др. Закона и 83/2014-др.закон), члана 41. Закона о култури (“Службени гласник Републике Србије“ број 72/09,13/16, 30/16-испр.,6/20, 47/21, 78/21 и 76/23),, члана 40. став 1. тачка 13. и 152. Статута Општине Владичин Хан („Службени гласник Града Врања“, број 7/23-пречишћен текст) и члана 179. Пословника Скупштине општине Владичин Хан („Службени гласник Града Врања“, број 7/24-пречишћен текст),

Чланом 32. став 1. тачка 9. Закона о локалној самоуправи прописано је да Скупштина општине у складу са Законом именује и разрешава управни и надзорни одбор јавних предузећа, установа, организација и служби чији је оснивач што је прописано и чланом 40. став 1. тачка 13. Статута Општине Владичин Хан.

Чланом 20. став 1. Закона о јавним службама прописано је да Управни одбор установе именује и разрешава оснивач. Број чланова и састав управног одбора утврђују се актом о оснивању с тим да се у управни одбор именују и чланови из реда запослених у установи, сходно члану 20. став 3. наведеног Закона.

Чланом 41. Закона о култури прописано је да установом управља управни одбор, чланове управног одбора именује и разрешава оснивач, те да председника управног одбора именује оснивач из реда чланова управног одбора.

Због истека мандата председнику и члановима Управног одбора Центра за културне делатности, туризам и библиотекарство Општине Владичин Хан, а по предлогу чланова представника оснивача и предлогу чланова из реда запослених Центра за културне делатности, туризам и библиотекарство Општине Владичин Хан, одлучено је као у диспозитиву решења.

**УПУТСТВО О ПРАВНОМ СРЕДСТВУ:** Против овог Решења може се покренути спор пред Вишим судом у Врању у року од 30 дана о дана достављања решења

**СКУПШТИНА ОПШТИНЕ ВЛАДИЧИН ХАН**

**Број: 06-136/16/24-I**

Дана: 15.11.2024. године

**П Р Е Д С Е Д Н И Ц А,**

**Данијела Поповић**